AIDA-modellen
Store norske leksikon,Økonomi og næringsliv,Markedsføring
AIDA-modellen er ein firedelt forbrukarteori som skildrar stega i en påverknadsprosess, og som ligg til grunn for utforming av reklame, annonsar, salstilbod og anna marknadspåverknad.
AIDA er ei engelsk forkorting for Attention, Interest, Desire, Action, på norsk: merksemd, interesse, ønskje, handling. Fire punkt Modellen er sett saman av fire punkt som tek utgangspunkt i effektane reklamen skapar hjå mottakaren, og skal skape:  Attention (merksemd): For at ein kunde skal kunne vurdere ein reklame, må han/ho bli merksame på den. Reklamen si dramatisering blir som oftast brukt til å skape merksemd, til dømes ved å bruke kjendisar eller aktuelle hendingar.  Interest (interesse): Når reklamen har fått merksemd må merksemda også brukast til noko, nemleg å gjere kunden interessert i produktet eller tenesta ved å spele på det produktet kan gjere for kunden, eller korleis kunden sitt ønske kan bli oppfylt.  Desire (ønske): Reklama skal gi kunden eit ønske om å kjøpe eller eige produktet fordi det løyser eit problem, gir nye moglegheiter eller kan gi sosial eller fagleg status. Ein bil kan løyse transportproblemet, gi nye feriemoglegheiter, gjere naboane misunnelege eller skape anerkjenning blant likesinna bilinteresserte.  Action (handling): Reklama sitt føremål er å få kunden til å handle, anten ved å kjøpe produktet, støtte opp under ei sak, delta i ein aktivitet eller anna. Når kunden har kome dit i prosessen, har han/ho bestemt seg og treng utløysande informasjon i form av adresse, telefon, nettstad eller anna. Les meir i Store norske leksikon DAGMAR-modellen reklame forbruk